комедийни истории за Монаси
В един град назначили някакъв много мързелив поп. Дошло време за първата неделна проповед. Той попитал миряните:
- Братя и сестри, знаете ли за какво ще ви говоря днес?
Ония отговорили:
- Не знаем, отче!
Оня махнал с ръка:
- Ами, като не знаете, какво има да ви говоря...
На следващата неделя, свещеникът повторил:
- Братя и сестри, знаете ли за какво ще ви говоря днес?
Те си спомнили какво станало преди седмица. И за да не обидят проповедника, казали:
- Знаем, отче!
Божият служител въздъхнал:
- Ами, като знаете, то - няма смисъл да ви говоря!
На третата неделя, свещеникът подхванал за пореден път:
- Братя и сестри, знаете ли за какво ще ви говоря днес?
Миряните - съвсем се объркали! Едни се обадили:
- Знаем, знаем!
А други:
- Не знаем, не знаем!
Попът се усмихнал:
- Хайде сега, тези, които знаят - да обяснят на тези, които не знаят!
И си тръгнал!